  Анжелика Тихонова корреспондент Удмуртиын лэсьтэм «Акашка» фильм (6+) визуальной творчествоя «От чистого истока» огъяросси фестивальлэн призёрез луиз. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Удмуртиысь калык творчествоя юртын ужасьёсын лэсьтэм фильмез «За сохранение традиционной культуры» номинациын пусйизы Вормисьёсты сӥё-дано пусъён ужрад но йылпумъянъёсъя семинар туэ коньывуонэ Санкт-Петербургын ортчоз. Пусъём, вожвылъяськонэз В. Д. Поленов нимо Россиысь калык творчествоя юрт радъя. Отчы сяме пырем лулчеберет, аспӧрмосо (самобытный) калык творчество, калыкъёслэн этнографизы но историзы сярысь верась фильмъёс, озьы ик туала любительской творчество сярысь ужъёс пыриськизы. Ватсан Акашка – удмуртъёслэн тулыс-гужем дырпусысьтызы огез валтӥсез сям-йылол луэ. Сое Быдӟымнунал бӧрсьы нуналэ ортчытъязы. Тодэ вайытом, «Акашка» фильмез Кияса ёросысь Карамас-Пельга гуртын лэсьтӥзы вал.  Тегъёс: Лулчеберет Удмуртия фильм удмуртъёс ВладимирСоловьёв 100ар  